
Ναυτική Σχολή Πολέμου, 1η Σεπτεμβρίου 1973:

Οι συμμετέχοντες στο Κίνημα του Ναυτικού,

λίγο πριν την απόταξη
Ημερίδα με θέμα:

«Έλληνες Αξιωματικοί κατά της Χούντας των Συνταγματαρχών»

στο Σπίτι της Κύπρου

Με επιτυχία πραγματοποιήθηκε η ημερίδα με θέμα: «Έλληνες Αξιωματικοί κατά της Χούντας των Συνταγματαρχών», αφιερωμένη στη μνήμη του Επίτιμου Αντιναύαρχου Π.Ν. Παναγιώτη-Σταύρου Μάλλιαρη, μέλους της Ε.ΜΕ.Ν.Σ.Ι. που διοργανώθηκε από το Σπίτι της Κύπρου και την Εταιρεία Μελέτης Νεότερης και Σύγχρονης Ιστορίας - Ιωάννης Καποδίστριας (Ε.ΜΕ.Ν.Σ.Ι.), την Τετάρτη 21 Σεπτεμβρίου 2022,  στο Σπίτι της Κύπρου.


Η Μορφωτική Λειτουργός του Σπιτιού της Κύπρου κ. Μαρία Ραγιά, αφού καλωσόρισε τους παρευρισκόμενους έδωσε τον λόγο στον δημοσιογράφο κ. Ηλία Μαγκλίνη ο οποίος είχε τον συντονισμό της ημερίδας.

Χαιρετισμό στην εκδήλωση απηύθυνε η κ. Χριστίνα Δημητρακάκη-Μουστακλή και ο κ. Ανδρέας Κούκος, Νομικός, Ιστορικός, Πρόεδρος του Δ.Σ. Ε.ΜΕ.Ν.Σ.Ι. ο οποίος ανακήρυξε τα νέα Επίτιμα Μέλη της Εταιρείας Μελέτης Νεότερης και Σύγχρονης Ιστορίας - Ιωάννης Καποδίστριας (Ε.ΜΕ.Ν.Σ.Ι.).


Στην ημερίδα μίλησαν ο κ. Κυριάκος Κενεβέζος, Πρέσβης της Κυπριακής Δημοκρατίας, ο κ. Άγγελος Χρυσικόπουλος, Επίτιμος Αντιναύαρχος Π.Ν., ο κ. Δημήτριος Αλευρομάγειρος, Επίτιμος Αντιστράτηγος, ο κ. Τάσος Σακελλαρόπουλος, Ιστορικός, ο κ. Κωνσταντίνος Στράτος, Διδάκτωρ Σύγχρονης Ελληνικής Ιστορίας του Ε.Κ.Π.Α.,  ο κ. Αντώνιος Λιοναράκης, Καθηγητής του Ε.Α.Π. και ο κ. Ανδρέας Κούκος, Νομικός, Ιστορικός, Πρόεδρος Δ.Σ. Ε.ΜΕ.Ν.Σ.Ι. 


Στο πλαίσιο της εκδήλωσης προβλήθηκε απόσπασμα από την αφήγηση του Επίτιμου Αντιναύαρχου Π.Ν. Παναγιώτη-Σταύρου Μάλλιαρη από το ντοκιμαντέρ του Ελληνικού Ινστιτούτου Ναυτικής Ιστορίας για το Κίνημα του Ναυτικού. Aκούστηκαν αφηγήσεις ιστορικών κειμένων από τον κ. Αχιλλέα Σπυρόπουλο, ποιητή, Υποπτέραρχο ε.α. και από την κ. Σπυριδούλα Ιωαννίδη-Ρήγα, ποιήτρια,  από το βιβλίο της Χριστίνας Δημητρακάκη-Μουστακλή «Σπύρος Μουστακλής: Ένας ελεύθερος πολιορκημένος» (Εκδόσεις Λειμών).
Σύνδεσμος παρακολούθησης: https://diavlos.grnet.gr/room/1607?eventid=12692

